b'\n_START_ARTICLE_\nCriolitionita\n_START_SECTION_\nCaracter\xc3\xadstiques\n_START_PARAGRAPH_\nLa criolitionita \xc3\xa9s un halur de f\xc3\xb3rmula qu\xc3\xadmica Na\xe2\x82\x83Li\xe2\x82\x83[AlF\xe2\x82\x86]\xe2\x82\x82. Cristal\xc2\xb7litza en el sistema isom\xc3\xa8tric. Es troba en forma de dodecaedres, de fins a 17 cent\xc3\xadmetres, els quals poden mostrar {112}; comunament com agregats granulars gruixuts. La seva duresa a l\'escala de Mohs es troba entre 2,5 i 3. \xc3\x89s un mineral qu\xc3\xadmicament relacionat amb el grup estructural del granat._NEWLINE_Segons la classificaci\xc3\xb3 de Nickel-Strunz, la criolitionita pertany a "03.CB - Halurs complexos, nesoaluminofluorurs" juntament amb els seg\xc3\xbcents minerals: criolita, elpasolita, simmonsita, colquiri\xc3\xafta, weberita, karasugita, usovita, pachnolita, thomsenolita, carlhintze\xc3\xafta i yaroslavita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba pegmatites gran\xc3\xadtiques. Sol trobar-se associada a altres minerals com: criolita, quars, fluorita, siderita, quiolita, pachnolita, thomsenolita, ralstonita o prosopita. Va ser descobert l\'any 1904 al dip\xc3\xb2sit de criolita d\'Ivittuut, a Sermersooq (Groenl\xc3\xa0ndia). Tamb\xc3\xa9 ha estat descrita a la pegmatita de Zapot (Nevada, Estats Units), aix\xc3\xad com a la prov\xc3\xadncia de Txeli\xc3\xa0binsk i a la regi\xc3\xb3 dels Urals, a R\xc3\xbassia.'